CELEX: C2006/048/39
Language: sl
Date: 2006-02-25 00:00:00
Title: Zadeva C-13/06: Tožba Komisije Evropskih skupnosti proti Helenski republiki, vložena  11. januarja 2006

25.2.2006   
            
            
               SL
            
            
               Uradni list Evropske unije
            
            
               C 48/21
            
         Tožba Komisije Evropskih skupnosti proti Helenski republiki, vložena 11. januarja 2006
   (Zadeva C-13/06)
   (2006/C 48/39)
   Jezik postopka: grščina
   Komisija Evropskih skupnosti, ki jo zastopa Dimitri Triantafylou, zastopnik, z naslovom za vročanje v Luxembourgu, je 11. januarja 2006 na Sodišču Evropskih skupnosti vložila tožbo proti Helenski republiki.
   Tožeča stranka Sodišču predlaga, naj:
   
               1)
            
            
               razglasi, da Helenska republika s tem, da je za storitve pomoči na cesti v primeru okvare vozila predpisala DDV, ni izpolnila obveznosti na podlagi člena 13B(a) Šeste direktive (1);
            
         
               2)
            
            
               Helenski republiki naloži plačilo stroškov.
            
         Tožbeni razlogi in bistvene trditve
   Komisija zatrjuje, da grški organ za pomoč na cesti (ELPA), čeprav zanj ne veljajo direktive s področja zavarovanj, izvaja zavarovalno dejavnost v smislu 13B(a) Šeste DDV direktive.
   Sklicuje se na besedila direktive v drugih jezikih ter na
   
               —
            
            
               načelo nevtralnosti DDV, ki zahteva, da se enake dejavnosti obdavčijo enako, ne glede na njihovega izvajalca;
            
         
               —
            
            
               opredelitev, ki jo je dala pojmu „zavarovanje“ sodna praksa (zadeva C-349/96 PP), in sicer, da vključuje pomoč na cesti v primeru okvare vozila;
            
         
               —
            
            
               avtonomijo davčnih predpisov glede na druge predpise Skupnosti (direktive s področja zavarovanj);
            
         
               —
            
            
               dejstvo, da pri zavarovalnicah za pomoč na cesti velja direktiva s področja zavarovanj 73/239 (kot je bila spremenjena z direktivo 84/641).
            
         
      (1)  UL L 145, 13.6.1977, str. 1.